recursal/SuperWikiNEXT-32B huggingface dataset:
**বাংলাদেশে সহকারী কমিশনার** হলো বাংলাদেশের প্রশাসনিক পরিষেবার মাঠ প্রশাসনের (বিসিএস প্রশাসন ক্যাডার) প্রবেশ স্তরের পদ। বিসিএস পুলিশে সমতুল্য পদমর্যাদা হলো সহকারী পুলিশ সুপার। একজন সহকারী কমিশনার হিসেবে যোগদানের জন্য একজন ব্যক্তিকে বাংলাদেশ সিভিল সার্ভিস পরীক্ষার তিনটি ধাপে উত্তীর্ণ হতে হবে এবং বাংলাদেশের একটি সাংবিধানিক সংস্থা বাংলাদেশ পাবলিক সার্ভিস কমিশন থেকে সুপারিশ পেতে হবে। প্রশাসনের একজন সহকারী কমিশনার একজন এক্সিকিউটিভ ম্যাজিস্ট্রেট বা নির্বাহী ম্যাজিস্ট্রেট হিসাবে কাজ করেন এবং তাদের নিজ নিজ এখতিয়ারে নির্বাহী এবং সীমিত বিচারিক ক্ষমতা প্রয়োগ করতে পারেন। সাধারণত সহকারী কমিশনারবৃন্দ জেলা প্রশাসকের নিয়ন্ত্রণে জেলা প্রশাসকের কার্যালয়ে কর্মরত থাকেন। একজন সহকারী কমিশনার মাঠ প্রশাসনের নানাবিধ দায়িত্ব পালনের পাশাপাশি এক্সিকিউটিভ ম্যাজিস্ট্রেট হিসেবে আইন শৃঙ্খলা রক্ষায় মোবাইল কোর্ট পরিচালনা করে থাকেন।

তথ্যসূত্র
---------

1. ↑  ৩৭তম বিসিএস পরীক্ষা ২০১৬ (পিডিএফ)। Bangladesh Public Service Commission। সংগ্রহের তারিখ ৭ নভেম্বর ২০১৬। ৩৭তম বিসিএস পরীক্ষা ২০১৬ (PDF). Bangladesh Public Service Commission. Retrieved 7 November 2016.
2. ↑  "Bangladesh Public Service Commission"। *Banglapedia*। সংগ্রহের তারিখ ৭ নভেম্বর ২০১৬। "Bangladesh Public Service Commission". *Banglapedia*. Retrieved 7 November 2016.
**চাতরা নন্দলাল ইনস্টিটিউশন**, নামের বিদ্যালয়টি ভারতের পশ্চিমবঙ্গ রাজ্যের  শ্রীরামপুরে, ১৮৭৪ খ্রিস্টাব্দ প্রতিষ্ঠিত হয়। হুগলি নদীর তীরে অবস্থিত বিদ্যালয় ভবন হতে বিপরীত দিকে ব্যারাকপুর ক্যান্টনমেন্ট শহর দেখা যায়।

মাধ্যমিক ও উচ্চ মাধ্যমিক স্তরের কেবলমাত্র ছাত্রদের জন্য এই বিদ্যালয়ে শিক্ষাদানের মান ও অন্যান্য পরিকাঠামো বেশ উন্নত।মাধ্যমিক পরীক্ষা এবং উচ্চ মাধ্যমিক পরীক্ষায় ধারাবাহিকভাবে বিদ্যালয়ের ফলাফলও বেশ ভালো।

ইতিহাস
------

 চাতরা নন্দলাল ইনস্টিটিউশন
শ্রীরামপুরের শতাব্দী প্রাচীন এই বিদ্যালয়টি প্রকৃতপক্ষে ঊনিশ শতকের চারের দশকে কলকাতার আর্চ বিশপের চেষ্টায় বিদ্যালয়ের বর্তমান ভবনেই একটি ইংরাজী বিদ্যালয় হিসাবে চালু হয়। কয়েক বছর পর হঠাৎই বন্ধ হয়ে যায়। পরে শ্রীরামপুরের জমিদার নন্দলাল গোস্বামীর নেতৃত্বে কয়েকজন শিক্ষাব্রতী মানুষের সহায়তায় ১৮৭৩-৭৪ খ্রিস্টাব্দে বিদ্যালয়টি 'মিডিল ইংলিশ স্কুল' নামে পুনরুজ্জীবিত হয়। পরে নাম হয় 'চাতরা ইংলিশ হাই স্কুল'। শেষে ১৯১০ খ্রিস্টাব্দে জনশিক্ষা পরিচালক ও কলকাতা বিশ্ববিদ্যালয় বিদ্যালয়ের বহু প্রত্যাশিত নাম টি রাখেন নন্দলাল গোস্বামীর নামেই "চাতরা নন্দলাল ইনস্টিটিউশন"।

একাডেমিক অধিভুক্তি
------------------

বর্তমানে বিদ্যালয়টির পঠনপাঠনের শিক্ষাক্রম মাধ্যমিক (দশম শ্রেণী) স্তরে পশ্চিমবঙ্গ মধ্য শিক্ষা পর্ষদ  এবং উচ্চ মাধ্যমিক (দ্বাদশ শ্রেণী) স্তরে পশ্চিমবঙ্গ উচ্চমাধ্যমিক শিক্ষা সংসদ দ্বারা অনুমোদিত।

উল্লেখযোগ্য প্রাক্তনী
---------------------

* হরপ্রসাদ মিত্র, (১৯১৭ - ১৯৯৪), বিশিষ্ট কবি ও সাহিত্য সমালোচক।

তথ্যসূত্র
---------

1. ↑  "CHATRA NANDALAL INSTITUTION"। সংগ্রহের তারিখ ২০২৩-০৮-২০।
2. ↑  WBBSE
3. ↑  "WBCHSE" (পিডিএফ)। ১০ এপ্রিল ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ জানুয়ারি ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৩০, আইএসবিএন ৯৭৮-৮১-৭৯৫৫-২৯২-৬
আলহাজ্ব **রাশেদা বেগম হীরা** বাংলাদেশ জাতীয়তাবাদী দল বিএনপির একজন রাজনীতিবিদ। তিনি জাতীয় সংসদের সংরক্ষিত নারী আসনের ৩৩৯ নং আসনে সংসদ সদস্য ছিলেন। তিনি এই সংরক্ষিত আসনে পর্যায়ক্রমে ৮ম ও ৯ম জাতীয় সংসদে নির্বাচিত হন।

জন্ম ও জীবন
-----------

রাশেদা বেগম হীরার পৈতৃক বাড়ি চাঁদপুর জেলায় সদর উপজেলার আলগী গ্রামে।

শিক্ষাগত যোগ্যতা
----------------

তিনি ১৯৮১ সালে চট্টগ্রাম বিশ্ববিদ্যালয় থেকে এমএ ও ১৯৯০ সালে রাজশাহী বিশ্ববিদ্যালয় থেকে এমফিল ডিগ্রি অর্জন করেন। বিশ্ববিদ্যালয়ে অধ্যয়নকালীন সময় ১৯৭৯ সাল থেকে বাংলাদেশ জাতীয়তাবাদী ছাত্রদলের রাজনীতির সাথে সম্পৃক্ততা হন।

কর্মজীবন
--------

রাশেদা বেগম হীরা একজন রাজনীতিবিদ। তিনি রাজনীতি ছাড়াও বিভিন্ন আন্তর্জাতিক সংস্থায় কাজ করেছেন। এরমধ্যে উল্লেখযোগ্য হচ্ছে, অঙ্ফাম, সেভ দ্য চিলড্রেন এবং ভিএসও। তিনি ভিএসওতে জেন্ডার বিশেষজ্ঞ হিসেবে গুরুত্বপূর্ণ পদে দায়িত্ব পালন করেন।

রাজনৈতিক জীবন
-------------

তিনি বিএনপি-এর মনোনিত চাঁদপুর-৪ আসনের সংরক্ষিত মহিলা আসনের নির্বাচিত পরপর দুইবারের সংসদ সদস্য ছিলেন। তিনি বাংলাদেশ জাতীয়তাবাদী দলের (বিএনপির) কেন্দ্রীয় নির্বাহী কমিটির সদস্য, কেন্দ্রীয় মহিলা দলের চট্টগ্রামবিভাগীয় সাংগঠনিক সম্পাদক, জেলা বিএনপির সহ-সভাপতি এবং জাতীয়তাবাদী মহিলা দল চাঁদপুর জেলা শাখার সভানেত্রী। মূলত তিনি চট্টগ্রাম বিশ্ববিদ্যালয়ে পড়াকালীন সময়েই রাজনীতিতে প্রবেশ করেন। চট্টগ্রাম বিশ্ববিদ্যালয়ের সামসুন্নাহার হলের ভি.পি. ও জি.এস. পদে তিনি প্রতিদ্বন্দ্বিতা করেন। ছাত্রনেত্রী হিসেবে তিনি ১৯৮১ সালে প্রয়াত রাষ্ট্রপতি জিয়াউর রহমান ও বিএনপি চেয়ারপার্সন বেগম খালেদা জিয়ার সাথে রাষ্ট্রীয় সফরে নেপাল ভ্রমণ করেন এবং মেধাবী শিক্ষার্থী হিসেবে তিনি হিজবুল বাহার সফর ও বঙ্গভবনে আমন্ত্রিত হন।

রাজনৈতিক কর্মসূচি
-----------------

বাংলাদেশ জাতীয়তাবাদী দলের রাজনৈতিক কর্মসূচিতে তিনি অংশ নিয়ে থাকেন।

তথ্যসূত্র
---------

1. 1 2 3 4 5  "Constituency 339"। *জাতীয় সংসদ*। সংগ্রহের তারিখ ৪ জুলাই ২০১৯।
2. ↑  "রাশেদা বেগম হীরা-প্রিয় ডটকম"। ১৭ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৮।
**খাদ্য ও বিকিরণ জীববিজ্ঞান ইনস্টিটিউট** একটি সরকারি গবেষণা ইনস্টিটিউট যা ইরেডিয়েশনের মাধ্যমে খাদ্য সংরক্ষণের পদ্ধতি নিয়ে গবেষণা করে। ইনস্টিটিউটটি বাংলাদেশ পারমাণবিক শক্তি কমিশনের একটি অঙ্গ প্রতিষ্ঠান।

ইতিহাস
------

ইনস্টিটিউটটি ১৯৭৪ সালে ইরেডিয়েশন এবং কীটপতঙ্গ নিয়ন্ত্রণ গবেষণা ইনস্টিটিউট হিসাবে প্রতিষ্ঠিত হয়েছিল। পরে ১৯৭৯ সালে ইনস্টিটিউটটি পারমাণবিক শক্তি গবেষণা সংস্থাতে স্থানান্তরিত হয় এবং খাদ্য ও রেডিয়েশন বায়োলজি ইনস্টিটিউট নামে নামকরণ করা হয়। ইনস্টিটিউটের একটি ইরেডিয়েশন সুবিধা রয়েছে যা বাংলাদেশি সংস্থাগুলিকে ভর্তুকি হারে তাদের বিভিন্ন পরিষেবা প্রদান করে। ইনস্টিটিউটে একটি কোবাল্ট -৬০ গামা আইরেডিয়েটর রয়েছে যা গামা সোর্স বিভাগ দ্বারা পরিচালিত।

তথ্যসূত্র
---------

1. 1 2  Haque, Miah Md Sirajul। "Institute of Food and Radiation Biology"। *en.banglapedia.org* (ইংরেজি ভাষায়)। Banglapedia। সংগ্রহের তারিখ ২৭ এপ্রিল ২০১৭।
2. ↑  Phillips, G. O.; Kearn, J. N.; Strong, D. M.; Versen, R. Von; Nather, A. (১ জানুয়ারি ১৯৯৯)। "Advances in Tissue Banking"। *400* (ইংরেজি ভাষায়)। World Scientific। সংগ্রহের তারিখ ২৭ এপ্রিল ২০১৭।
3. ↑  "Making food safer and longer-lasting"। *The Daily Star* (ইংরেজি ভাষায়)। ১৭ মে ২০১৩। সংগ্রহের তারিখ ২৭ এপ্রিল ২০১৭।
**লেডি ব্র্যাবোর্ন কলেজ** (**এলবিসি**) কলকাতা শহরে অবস্থিত ভারতের শীর্ষস্থানীয় নারী শিক্ষাপ্রতিষ্ঠানগুলোর মধ্যে অগ্রগণ্য। এই কলেজ প্রাক-স্নাতক ও স্নাতকোত্তর শিক্ষার্থীদের ভরতি নেয় এবং কলকাতা বিশ্ববিদ্যালয় স্বীকৃত উপাধি প্রদান করে। এটা রাজ্য সরকার দ্বারা প্রশাসিত একটা কলেজ এবং এর অবস্থান অন্যতম মহানগরীয় অঞ্চলের মধ্যে।

ইতিহাস
------

১৯৩৯ খ্রিস্টাব্দের জুলাই মাসে সেই সময়কালের বাংলার প্রধানমন্ত্রী এ কে ফজলুল হকের উদ্যোগ অনুযায়ী কলিকাতার (বর্তমানে কলকাতা ) পার্ক সার্কাসের একটা ভাড়া করা বাড়িতে লেডি ব্র্যাবোর্ন কলেজ প্রতিষ্ঠিত হয়েছিল। একজন অ্যাংলো-আইরিশ অভিজাত মহিলা, ব্যারোনেস ব্র্যাবোর্ন ডোরিন মহাশয়ার নামে এই কলেজের নামকরণ করা হয়েছিল, যিনি তৎকালীন বাংলার গভর্নর মহামান্য পঞ্চম ব্যারন ব্রেবোর্ন মহাশয়ের স্ত্রী ছিলেন। ১৯৩৯ খ্রিস্টাব্দের ২৩ ফেব্রুয়ারি লর্ড ব্র্যাবোর্নের জীবনাবসান হয়। ১৯৩৯ খ্রিস্টাব্দের ২৬ অগস্ট পরবর্তী গভর্নর স্যর জন হার্বার্ট লেডি ব্র্যাবোর্ন কলেজের ভিত্তি প্রস্তর স্থাপন করেন। এই কলেজে মুসলিম নারী শিক্ষার্থীদের জন্য ৫০ শতাংশ আসন সংরক্ষিত ছিল এবং বাকি শিক্ষার্থী নেওয়া হোত হিন্দু, পার্সি, শিখ, জৈন এবং অন্যান্য মানবগোষ্ঠীর মধ্যে থেকে। শুধুমাত্র মুসলিম শিক্ষার্থীদেরই ছাত্রী আবাসের সুবিধা দেওয়া হোত। মুসলিম শিক্ষার্থীদের অভাবের কারণেই এই কলেজে হিন্দু শিক্ষার্থীদের ভরতি করা শুরু হয়। অল ইন্ডিয়া মাইনরিটি অ্যাসোসিয়েশনের বক্তব্য অনুযায়ী এই কলেজে মুসলিম শিক্ষার্থীদের ভরতি হওয়া দুষ্কর হয়ে পড়েছে। ২০১৭ খ্রিস্টাব্দে কলকাতা বিশ্ববিদ্যালয় অন্যান্য সংসৃষ্ট শিক্ষাপ্রতিষ্ঠানের সঙ্গে এই কলেজকে তাদের শিক্ষার্থীদের পিএইচডি প্রদান করার অনুমতি দিয়েছিল। 

*লেডি ব্র্যাবোর্ন কলেজের সম্মুখভাগ*
 *১৯৪৮ খ্রিস্টাব্দে লেডি ব্র্যাবোর্ন কলেজের শিক্ষার্থীরা*

উল্লেখযোগ্য প্রাক্তনী এবং অনুষদ
-------------------------------

* অরুন্ধতী ভট্টাচার্য
* অরুন্ধতী ঘোষ
* অসীমা চট্টোপাধ্যায়
* বেগজাদি মাহমুদা নাসির
* গৌরী ধর্মপাল
* হেলেনা খান
* জাহানারা ইমাম
* কোয়েনা মিত্র
* রিমি বি চ্যাটার্জি
* ঋতুপর্ণা সেনগুপ্ত
* সৈয়দা সাকিনা ইসলাম
* তারা চ্যাটার্জি
* ইন্দ্রাণী সেন
* শ্রাবণী সেন
* সুস্মিতা বসু মজুমদার

আরো দেখুন
---------

* কলকাতা বিশ্ববিদ্যালয় কর্তৃক অনুমোদিত কলেজগুলির তালিকা
* ভারতের শিক্ষা ব্যবস্থা
* পশ্চিমবঙ্গে শিক্ষা

তথ্যসূত্র
---------

1. ↑  "Ladybrabourne College"। *www.ladybrabourne.com*। সংগ্রহের তারিখ ২০১৮-০১-০৫।
2. ↑  Tamanna Khan (২০১০-০৭-২৩)। "Brabourne's Bengali Muslim Women : Holding the Mast of Education"। *The Daily Star*। ২০১৯-১২-২৮ তারিখে মূল থেকে আর্কাইভ করা। সংগ্রহের তারিখ ২০১৯-০৩-১৭।
3. ↑  Mukherjee, Hena (২০১৫-০৩-১১)। "Lady Brabourne College"। *en.banglapedia.org* (ইংরেজি ভাষায়)। Banglapedia। সংগ্রহের তারিখ ২০১৮-০১-০৫।
4. ↑  "Aliah University no longer under Minority Affairs department, Muslims fear this will impact minority enrollment"। *twocircles.net* (ইংরেজি ভাষায়)। সংগ্রহের তারিখ ২০১৮-০১-০৫।
5. ↑  "Lady Brabourne College and Bethune College: Latest News, Videos and Photos"। *The Times of India*। সংগ্রহের তারিখ ২০১৮-০১-০৫।

বহির্সংযোগসমূহ
--------------

প্রাতিষ্ঠানিক ওয়েবসাইট
আর্জেন্টিনায় ন্যাশনাল পার্ক
**জাতীয় উদ্যান** হল মনোরম এবং প্রাকৃতিক সৌন্দর্যমণ্ডিত তুলনামূলকভাবে বৃহত্তর এলাকা যার মুখ্য উদ্দেশ্য জনসাধারণকে শিক্ষা, গবেষণা ও বিনোদনের অনুমতি প্রদান এবং উদ্ভিদ ও বন্যপ্রাণীর প্রাকৃতিক পরিবেশ ও সুন্দর নয়নাভিরাম দৃশ্য সংরক্ষণ করার উদ্দেশ্যে ব্যবস্থাপনা করা।

বাংলাদেশে রাষ্ট্রীয়ভাবে ঘোষিত জাতীয় উদ্যানটি হল ভাওয়াল জাতীয় উদ্যান। বাংলাদেশে সর্বমোট ২০টি উদ্যানকে জাতীয় উদ্যান ঘোষণা করা হয়েছে। ভারতে ৯৭টি অরণ্যকে জাতীয় উদ্যান ঘোষণা করা হয়েছে এবং ১৬৬ আরো অরণ্যকে জাতীয় উদ্যান ঘোষণার চেষ্টা চলছে।

নিয়মাবলী
---------

সুন্দরবন জাতীয় উদ্যান
জাতীয় উদ্যান ঘোষণা করার মাধ্যমে নিশ্চিত করা হয়:

১। সেই এলাকার বন্যপ্রাণী যেন ধ্বংস না হয়।

২। পশুপাখিদের শান্তি ও নিরাপত্তা বিঘ্নিত হতে পারে এমন কাজ থেকে যেন এই বনাঞ্চল মুক্ত থাকে। বাইরে থেকে শিকারিরা যাতে এই নিরাপত্তা বলয়ে প্রবেশ না করতে পারে।

৩। ভারতে গবেষণার উদ্দেশ্যে শিকার করার বিশেষ অনুমতি নেওয়া যেতে পারে।

এই বিধি বিভিন্ন দেশে বিভিন্ন রকম। ভারতে কোনো অরণ্য যদি একাধিক রাজ্যে বিস্তৃত থাকে, সংশ্লিষ্ট রাজ্য দায়িত্ব গ্রহণে অপারগ হয় অথবা জীব বৈচিত্রে বিশেষ সমৃদ্ধ হয় তাহলে থাকে জাতীয় উদ্যানের মর্যাদা দেওয়া হয়।

আরও দেখুন
---------

* অভয়ারণ্য
* ভারতের জাতীয় উদ্যান
* বাংলাদেশের জাতীয় উদ্যান

তথ্য
----

1. ↑  "বন্যপ্রাণী (সংরক্ষণ ও নিরাপত্তা) আইন, ২০১২"। *bdlaws.minlaw.gov.bd*। সংগ্রহের তারিখ ২০২১-০১-১৭।
2. ↑
3. ↑  জাতীয় বনপ্রাণ আইন, ১৯৭২
***দ্য ম্যাট্রিক্স*** (ইংরেজি: The Matrix) হল ১৯৯৯ সালে মুক্তিপ্রাপ্ত একটি আমেরিকান-অস্ট্রেলিয়ান বৈজ্ঞানিক কল্পকাহিনী নির্ভর মারকুটে চলচ্চিত্র, যার লেখক ও পরিচালক ওয়াচৌস্কি ভ্রাতৃদ্বয়, এবং এতে অভিনয় করেছেন কিয়ানু রিভস, লওরেন্স ফিশবার্ন, ক্যারি-অ্যান মস, জো পান্তলিয়ানো, ও হুগো ওয়েভিং। এখানে চিত্রিত করা হয়েছে এমন একটি ভবিষ্যতকে যেখানে মানুষ যে বাস্তবতাকে ধারণ করে সেটি আসলে একটি নকল বাস্তবতা যার নাম ম্যাট্রিক্স, যেটি তৈরি করেছে কৃত্রিম বুদ্ধিমত্তার যন্ত্ররা মানুষের জনসংখ্যা নিয়ন্ত্রণে রাখার জন্য এবং মানুষের শরীরের তাপীয় এবং বৈদ্যুতিক ক্রিয়াকে তাদের শক্তির উৎস হিসেবে ব্যবহার করার জন্য। *নিও* নামে একজন কম্পিউটার প্রোগ্রামার এই সত্যটি জানতে পারে এবং যন্ত্রগুলোর বিরুদ্ধে বিদ্রোহে জড়িয়ে পড়ে। এতে আরও অনেক মানুষ জড়িয়ে পড়ে যাদের ম্যাট্রিক্স নামক "স্বপ্ন জগত" থেকে মুক্ত করা হয়।

*দ্য ম্যাট্রিক্স* চলচ্চিত্রটি "বুলেট টাইম" নামে একটি ভিজুয়্যাল ইফেক্ট জনপ্রিয়করণে পরিচিত। এই চলচিত্রটি সাইবার পাঙ্ক বৈজ্ঞানিক কল্পকাহীনির উদাহরণ। এটি অনেক পরিমাণ দর্শনগত এবং ধর্মীয় আদর্শগত তথ্য ধারণ করে এবং এটি বিভিন্ন ধরনের লেখা যেমন জ্যাঁ বদ্রিলার্দ এর সিমুল্যাক্রা এন্ড সিমুল্যাশন এবং লুইস ক্যারল এর আজব দেশে এলিস ইত্যাদির প্রতি বিশেষ সম্মান প্রদর্শন করে। এই চলচিত্রে মারামারির দৃশ্যায়ন জাপানী অ্যানিমেশন এবং মার্শাল আর্টস এর প্রতি ওয়াচৌস্কির দুর্বলতার বহি:প্রকাশ। হংকং এর মারদাঙ্গা চলচ্চিত্র থেকে নেয়া এই চলচ্চিত্র ব্যবহৃত ফাইট করিওগ্রাফার এবং ওয়্যার ফু পরবর্তীকালের হলিউড এর মারদাঙ্গা চলচ্চিত্রের উপর প্রভাব ফেলেছিল।

*দ্য ম্যাট্রিক্স* প্রথম মুক্তি পায় যুক্তরাষ্ট্রে ১৯৯৯ সালের ৩১ মার্চ এবং সারা পৃথিবীব্যাপি আয় করে প্রায় ৪৬ কোটি মার্কিন ডলার। সমালোচকরা সাধারণভাবে এটাকে ভালভাবেই গ্রহণ করে। এটি চারটি একাডেমি পুরস্কার সহ আরও অনেক পুরস্কার যেমন বাফটা পদক(ইংরেজি: BAFTA Awards), স্যাটার্ন পদক(ইংরেজি: Saturn Awards) জিতে নেয়। সমালোচকরা এর সৃজনশীন ভিসুয়্যাল ইফেক্ট, চলচ্চিত্র শিল্প এবং এর বিনোদনের জন্য এর প্রশংসা করেন। চলচ্চিত্রটির আগমন একই সাথে প্রাথমিক বৈজ্ঞানিক কল্পকাহীনিগুলো থেকে উত্পত্তি বলে সমালোচিত এবং চমকপ্রদ বলে প্রশংসিত হয়েছে। এই চলচিত্রের মারামারির দৃশ্যায়ন সমালোচকদের দুই ভাগে বিভক্ত করেছে, অনেকে এটাকে বর্ণনা করে চিত্তাকর্ষক হিসেবে যেখানে অনেকে মনে করে এটি চলচ্চিত্রের কৌতূহলোদ্দীপক শুরুকে গতানুগতীক হিসেবে নষ্ট করেছে।

তথ্যসূত্র
---------

1. ↑  "*THE MATRIX* (15) (!)"। *British Board of Film Classification*। ১৯৯৯-০৫-২১। ২০১৭-০৬-০৬ তারিখে মূল থেকে আর্কাইভ করা। সংগ্রহের তারিখ ২০১৩-০৫-১২।
2. ↑  "*The Matrix* (1999)"। European Audiovisual Observatory। সংগ্রহের তারিখ মার্চ ২১, ২০১৭।
3. ↑  "*The Matrix* (1999)"। *Box Office Mojo*। IMDb। সংগ্রহের তারিখ জুন ২৪, ২০০৯।
4. ↑  "The Matrix (1999)"। *Rotten Tomatoes*। Flixster। সংগ্রহের তারিখ জুলাই ৭, ২০১২।
5. ↑  "The Matrix (1999): Reviews"। *Metacritic*। CNET Networks, Inc। আগস্ট ৪, ২০১০ তারিখে মূল থেকে আর্কাইভ করা। সংগ্রহের তারিখ জুলাই ১১, ২০০৮।

* চলচ্চিত্র প্রবেশদ্বার

উইকিউক্তিতে ***দ্য ম্যাট্রিক্স*** সম্পর্কিত উক্তির সংকলন রয়েছে।

উইকিমিডিয়া কমন্সে **দ্য ম্যাট্রিক্স** সংক্রান্ত মিডিয়া রয়েছে।

বহিঃসংযোগ
---------

* ইন্টারনেট মুভি ডেটাবেজে *দ্য ম্যাট্রিক্স*  উইকিউপাত্তে এটি সম্পাদনা করুন (ইংরেজি)
* বক্স অফিস মোজোতে *দ্য ম্যাট্রিক্স* (ইংরেজি)
* রটেন টম্যাটোসে *দ্য ম্যাট্রিক্স* (ইংরেজি)
* মেটাক্রিটিকে *দ্য ম্যাট্রিক্স* (ইংরেজি)
* টেমপ্লেট:IMFDB title
**কুমিরা আবাসিক উচ্চ বিদ্যালয়** চট্টগ্রাম জেলার সীতাকুণ্ড উপজেলার একটি প্রাচীন উচ্চ বিদ্যালয়। স্কুলটি ১৯৩৮ সালে নিবারন চন্দ্র দাশ ও জহুরুল ইসলাম চৌধুরী কর্তৃক সীতাকুণ্ডের বড় কুমিরাতে প্রতিষ্ঠা করা হয়। এই স্কুলটি অত্র অঞ্চলে শিক্ষা বিস্তারে শিক্ষা বিস্তারে অগ্রণী ভূমিকা রেখেছে।

ইতিহাস
------

১৯৩০ এর দশকে ব্রিটিশ বিরোধী আন্দোলনের নেতা জমিদার নিবারন চন্দ্র দাশ সীতাকুণ্ডের বড় কুমিরাতে একটি স্কুল প্রতিষ্ঠার চিন্তা করতে থাকেন। এর পরিপ্রেক্ষিতে তিনি বিদ্যালয় প্রতিষ্ঠা করার জন্য এক খণ্ড জমি দান করেন। এরপরে ১৯৩৮ সালে জহুরুল ইসলাম চৌধুরীর আর্থিক সহযোগিতার মাধ্যমে ও গ্রামবাসীর সাহায্যে এই জমিতে একটি ভবন নির্মাণ করে বিদ্যালয়ের কার্যক্রম শুরু করা হয়।

বিদ্যালয়টি প্রথমে পুরাতন ঢাকা-চট্টগ্রাম মহাসড়কের পশ্চিম পাশে শংকর দীঘির নিকটে মাটির ঘরে এই বিদ্যালয়ের কার্যক্রম শুরু করেন। পরবর্তী সময়ে ঢাকা-চট্টগ্রাম মহাসড়কের পূর্ব পাশে বড় কুমিরার স্থানে স্থানান্তর করা হয়।

সুযোগ-সুবিধা
------------

এই বিদ্যালয়ে নানা সুযোগ-সুবিধার মধ্যে উল্লেখযোগ্য সুযোগ-সুবিধা হলো:

### উপবৃত্তি

বিদ্যালয়টিতে আলহাজ্ব ছিদ্দিক আহাম্মদ চৌধুরী ট্রাষ্ট ফাণ্ড, কুমিরা হাই স্কুল ট্রাষ্ট ফাণ্ড ও কুমিরা হাই স্কুল ফাউন্ডেশন কর্তৃক প্রদত্ত বৃত্তির সুযোগ রয়েছে। এছাড়াও স্কুল ফাউন্ডেশন কর্তৃক বিদ্যালয়ের মেধাবী শিক্ষার্থীদের যারা বাংলাদেশের সরকারি বিশ্ববিদ্যালয়ের ভর্তি পরীক্ষায় ভালো ফলাফল করে থাকে, তাদেরকে আর্থিক অনুদান দিয়ে থাকেন।

### মিলানায়তন

এই বিদ্যালয়ে একটি মিলানায়তন রয়েছে, যেখানে বিদ্যালয়ের নানা প্রোগ্রাম আয়োজন হয়ে থাকে। এছাড়াও এই মিলানায়তনে স্থানীয় নানা প্রোগ্রামও আয়োজিত হয়ে থাকে। এছাড়াও এই বিদ্যালয়ের শিক্ষার্থীরা নানা ক্রীড়া প্রতিযোগিতায় নিয়মিত অংশগ্রহণ করে থাকে।

শিক্ষক ও ছাত্র
--------------

বিদ্যালয়টিতে ৬ষ্ঠ-১০ম শ্রেণী পর্যন্ত পাঠদান করা হয় শ্রেণীভিত্তিক। বর্তমানে বিদ্যালয়টিতে শিক্ষকের সংখ্যা ২০ জন ও স্কুলের ছাত্রসংখ্যা ১১৭৬।

আরো দেখুন
---------

* সীতাকুণ্ড কলেজ
* সীতাকুণ্ড সরকারি আদর্শ উচ্চ বিদ্যালয়
* ফৌজদারহাট কলেজিয়েট স্কুল
* ফৌজদারহাট ক্যাডেট কলেজ

তথ্যসূত্র
---------

1. ↑  "Kumira (residential) High School - Sohopathi | সহপাঠী" (ইংরেজি ভাষায়)। সংগ্রহের তারিখ ২০২৩-০৭-০৯।
2. ↑  "সীতাকুন্ড উপজেলা - বাংলাপিডিয়া"। *bn.banglapedia.org*। সংগ্রহের তারিখ ২০২৩-০৭-০৯।
3. ↑   "সীতাকুন্ডে আওয়ামী লীগের কর্মী সমাবেশ"। *মানবজমিন*। সংগ্রহের তারিখ ২০২৩-০৭-০৯।
4. ↑  Azadi, Dainik (২০২১-১০-২৯)। "সীতাকুণ্ডে ভলিবল প্রতিযোগিতা সম্পন্ন"। *দৈনিক আজাদী* (ইংরেজি ভাষায়)। সংগ্রহের তারিখ ২০২৩-০৭-০৯।
**তামিলনাড়ুর প্রতীক** হল তামিলনাড়ুর সরকারী রাজ্য প্রতীক এবং তামিলনাড়ু সরকারের সরকারী রাষ্ট্রীয় প্রতীক হিসেবে ব্যবহৃত হয় Emblem of Tamil Naduএকটি প্যাল ঢেউ খেলানো, প্রধান একটি ধনুক-তীর এবং গোড়ায় দুটি মাছ।

নকশা
----

রাজ্য প্রতীকটি ১৯৪৯ সালে শিল্পী আর. কৃষ্ণ রাও দ্বারা ডিজাইন করা হয়েছিল যিনি মাদুরাইয়ের বাসিন্দা ছিলেন।  কৃষ্ণা রাও রাজ্যে তাঁর অবদানের জন্য পুরষ্কার এবং খেতাব দিয়ে সম্মানিত হন।  রাও চেন্নাইয়ের গভর্নমেন্ট কলেজ অফ ফাইন আর্টস অ্যান্ড ক্রাফটসের একজন ছাত্র যিনি পরে কলেজের অধ্যক্ষ হয়েছিলেন। রাওকে 1948 সালে প্রতীকটি ডিজাইন করার জন্য যোগাযোগ করা হয়েছিল যখন তিনি কলেজে ফলিত শিল্পের অধ্যাপক ছিলেন।

এটি অশোকের সিংহ রাজধানী নিয়ে গঠিত বেল লোটাস ফাউন্ডেশন ছাড়াই এবং উভয় পাশে একটি ভারতীয় পতাকা রয়েছে। রাজধানীর পিছনে মাদুরাই মীনাক্ষী আম্মান টেম্পল ওয়েস্ট টাওয়ারের উপর ভিত্তি করে একটি *গোপুরম* বা হিন্দু মন্দির টাওয়ারের চিত্র রয়েছে। সিলের চারপাশে তামিল লিপিতে একটি শিলালিপি রয়েছে, একটি শীর্ষে தமிழ் நாடு அரசு ("তামিলনাড়ু আরাসু" যার অনুবাদ "তামিলনাড়ু সরকার") এবং অন্যটি নীচে வாவ்வ்ய்ய் வாவ்ய் ("ভাইমাইয়ে ভেলুম" যা "ট্রুথ অ্যালোন ট্রায়াম্ফস"-এ অনুবাদ করে যা সাধারণত সংস্কৃতে "সত্যমেব জয়তে "নামে পরিচিত)। এটিই একমাত্র রাজ্য প্রতীক যার সিলে ভারতীয় পতাকা এবং হিন্দু মন্দির টাওয়ার রয়েছে।

ঐতিহাসিক প্রতীক
---------------

* Emblem of Madras Presidency of British India আপন মাদ্ররাজ প্রেসিডেন্সিরচিহ্ন

সরকারি ব্যানার
--------------

তামিলনাড়ু সরকারকে একটি সাদা পটভূমিতে রাজ্যের প্রতীকের একটি চিত্র দ্বারা প্রতিনিধিত্ব করা যেতে পারে।   ১৯৭০ সালে একটি পতাকা প্রস্তাব করা হয়েছিল কিন্তু আনুষ্ঠানিকভাবে গৃহীত হয়নি।

আরো দেখুন
---------

* তামিলনাড়ু রাজ্যের প্রতীকগুলির তালিকা
* তামিলনাড়ুর পতাকা
* তামিল থাই ভালথু
* ভারতের জাতীয় প্রতীক
* ভারতীয় রাজ্য প্রতীকের তালিকা

তথ্যসূত্র
---------

1. 1 2  Swaroop, Vishnu (৭ নভেম্বর ২০১৬)। "Which Tamil Nadu temple is the state emblem?"। Madurai। TOI। সংগ্রহের তারিখ ২০ জানুয়ারি ২০১৮।
2. ↑  States of India since 1947
3. ↑  "Vexilla Mundi"।
একটি **মতামত** হল এমন একটি রায়, দৃষ্টিভঙ্গি বা বিবৃতি যা সত্য বিবৃতিগুলির পরিবর্তে চূড়ান্ত নয়।

সংজ্ঞা
------

একটি প্রদত্ত মতামত বিষয়গত বিষয়গুলির সাথে মোকাবিলা করতে পারে যেখানে কোনও চূড়ান্ত অনুসন্ধান নেই, বা এটি এমন তথ্যগুলির সাথে মোকাবিলা করতে পারে যা যৌক্তিক ভ্রান্তি দ্বারা বিতর্কিত হতে চাওয়া হয় যে কেউ তাদের মতামতের অধিকারী।

মতামত থেকে সত্যকে আলাদা করা হল যে তথ্যগুলি যাচাইযোগ্য, অর্থাৎ বিশেষজ্ঞদের ঐক্যমত্য দ্বারা একমত হতে পারে। একটি উদাহরণ হল: "মার্কিন যুক্তরাষ্ট্র ভিয়েতনাম যুদ্ধে জড়িত ছিল," বনাম "মার্কিন যুক্তরাষ্ট্র ভিয়েতনাম যুদ্ধে জড়িত ছিল"। একটি মতামত তথ্য এবং নীতি দ্বারা সমর্থিত হতে পারে, এই ক্ষেত্রে এটি একটি যুক্তিতে পরিণত হয়।

ভিন্ন ভিন্ন মানুষ একই তথ্যের সমষ্টিতে একমত হলেও বিরোধী উপসংহার মতামত আঁকতে পারে। নতুন যুক্তি উপস্থাপন করা ছাড়া মতামত খুব কমই পরিবর্তিত হয়। এটি যুক্তিযুক্ত হতে পারে যে সমর্থনকারী যুক্তিগুলি বিশ্লেষণ করে একটি মতামত অন্যটির চেয়ে সত্য দ্বারা সমর্থিত।

নৈমিত্তিক ব্যবহারে, মতামত শব্দটি একজন ব্যক্তির দৃষ্টিভঙ্গি, বোঝাপড়া, বিশেষ অনুভূতি, বিশ্বাস এবং ইচ্ছার ফলাফল হতে পারে।

যদিও কঠিন সত্য নয়, সমষ্টিগত মতামত বা পেশাগত মতামতকে মতামতকে প্রমাণ করার জন্য একটি উচ্চ মান পূরণ হিসাবে সংজ্ঞায়িত করা হয়।

তথ্যসূত্র
---------

1. ↑  Damer, T. Edward (২০০৮)। *Attacking Faulty Reasoning: A Practical Guide to Fallacy-free Arguments*। Cengage Learning। পৃষ্ঠা 14–15। আইএসবিএন 978-0-495-09506-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বৈজ্ঞানিক বিপ্লব** হল কয়েকটি ক্রমিক ঘটনাবলী,যা প্রাক আধুনিক যুগে আধুনিক বিজ্ঞানের আবির্ভাবের সূচনা করেছিল,এইসময় গণিত, পদার্থবিদ্যা, জ্যোতির্বিদ্যা, জীববিদ্যা (মানব শারীরস্থান সহ) এবং রসায়নের বিকাশ প্রকৃতি সম্পর্কে সমাজের দৃষ্টিভঙ্গির পরিবর্তন ঘটায়। রেনেসাঁ পর্বের শেষের দিকে ইউরোপে বৈজ্ঞানিক বিপ্লব সংঘটিত হয়েছিল এবং ১৮ শতকের শেষের দিক পর্যন্ত এটি অব্যাহত ছিল যা পরবর্তী বৌদ্ধিক সামাজিক আন্দোলন জ্ঞানদীপ্তির যুগকে প্রভাবিত করে। যদিও বৈজ্ঞানিক বিপ্লবের আক্ষরিক সূচনাপর্ব নিয়ে বিতর্ক রয়েছে,তবে ১৫৪৩ সালে নিকোলাস কোপার্নিকাসের ডি রেভেলিউসনিবাস অর্বিয়াম কোয়েলেস্টিয়াম (অন দ্য রেভোলিউশনস অফ দ্য হেভেনলি স্ফিয়ারস) এর প্রকাশনাকেই সাধারণত বৈজ্ঞানিক বিপ্লবের সূচনা হিসাবে উল্লেখ করা হয়। 

বৈজ্ঞানিক বিপ্লব, যা দীর্ঘ সময় ধরে পরিব্যাপ্ত, এই ধারণাটি আঠারো শতকে জিন সিলভাইন বেলির কাজের মধ্যে গড়ে উঠেছিল, যিনি পুরানোকে সরিয়ে নতুনকে প্রতিষ্ঠা করার একটি দ্বি-পর্যায়ের প্রক্রিয়ার কথা বলেছেন। বৈজ্ঞানিক বিপ্লবের সূচনায় ঘটেছিল একপ্রকার 'বৈজ্ঞানিক নবজাগরণ', যেখানে লক্ষ্য ছিল প্রাচীনদের জ্ঞান পুনরুদ্ধার করা এবং মনে করা হয় যার সমাপ্তি ঘটে ১৬৩২ সালে গ্যালিলিওর 'ডায়লগ কনসার্নিং দ্য টু চিফ ওয়ার্ল্ড সিস্টেম'-এর প্রকাশের মধ্য দিয়ে। আর, বৈজ্ঞানিক বিপ্লবের সমাপ্তি ঘটে ১৬৮৭ সালে স্যার আইজ্যাক নিউটনের প্রিন্সিপিয়ার "গ্র্যান্ড সিনথেসিস" এর প্রকাশের মধ্য দিয়ে। এর মাধ্যমে গতির সূত্র ও মাধ্যাকর্ষণ সূত্রের উন্মোচন ঘটে যা কসমোলজি শাখার নতুন দিগন্তের সন্ধান দেয়। ১৮ শতকের শেষের দিকে, বৈজ্ঞানিক বিপ্লবের হাত ধরে আলোকিতকরণের তথি জ্ঞানদীপ্তির যুগের আবির্ভাব ঘটে যা আরো পরবর্তীতে "প্রতিফলনের যুগ"-এর আবির্ভাবের পথ করে দিয়েছিল।

তথ্যসূত্র
---------



| * দে
* স
বিজ্ঞানের ইতিহাস |
| --- |
| পটভূমি | 
* তত্ত্ব ও সমাজবিজ্ঞান
* ঐতিহাসিক চিত্র
* ছদ্মবিজ্ঞান

 |  |
| যুগ অনুসারে | 
* প্রারম্ভিক সংস্কৃতি
* ধ্রুপদী সভ্যতা
* ইসলামের স্বর্ণযুগ
* রেনেসাঁস যুগ
* বৈজ্ঞানিক বিপ্লব
* রোমান্টিকতা

 |
| সংস্কৃতি অনুসারে | 
* আফ্রিকান
* বাইজেন্টাইন
* মধ্যযুগীয় ইউরোপীয়
* চীনা
* ভারতীয়
* মধ্যযুগীয় ইসলাম
* কোরীয়

 |
| প্রাকৃতিক বিজ্ঞান | 
* জ্যোতির্বিজ্ঞান
* জীববিজ্ঞান
* উদ্ভিদবিজ্ঞান
* রসায়ন
* বাস্তব্যবিজ্ঞান
* বিবর্তন
* ভূগোল
* পদার্থবিজ্ঞান
* জীবাশ্মবিজ্ঞান
* ভূবিদ্যা

 |
| গণিত | 
* বীজগণিত
* ক্যালকুলাস
* কম্বিনেটরিক্স
* জ্যামিতি
* যুক্তিবিদ্যা
* সম্ভাব্যতা
* পরিসংখ্যান
* ত্রিকোণমিতি

 |
| সামাজিক বিজ্ঞান | 
* নৃবিজ্ঞান
* অর্থনীতি
* ভূগোল
* ভাষাতত্ত্ব
* রাষ্ট্রবিজ্ঞান
* মনোবিজ্ঞান
* সমাজবিজ্ঞান
* Sustainability

 |
| প্রযুক্তি | 
* কৃষিবিজ্ঞান
* কম্পিউটার বিজ্ঞান
* বস্তুবিজ্ঞান
* প্রকৌশল

 |
| 
* সময়রেখা
* প্রবেশদ্বার
* বিষয়শ্রেণী

 |
**কলি** হল একটি ভারতীয় জাতি যারা ভারতের রাজস্থান, হিমাচল প্রদেশ, গুজরাট, মহারাষ্ট্র, উত্তর প্রদেশ, হরিয়ানা, কর্ণাটক, ওড়িশা এবং জম্মু ও কাশ্মীর রাজ্যে রয়েছে। কলি গুজরাতের একটি কৃষিজীবী জাতি কিন্তু উপকূলীয় অঞ্চলে তারা কৃষির পাশাপাশি জেলে হিসেবেও কাজ করে। বিংশ শতাব্দীর শুরুতে, প্রথম বিশ্বযুদ্ধের সময় তাদের অসামাজিক কার্যকলাপের কারণে ব্রিটিশ ভারত সরকার কর্তৃক অপরাধী উপজাতি আইনের অধীনে কলি জাতি একটি অপরাধী উপজাতি হিসাবে স্বীকৃত হয়েছিল।

কলি জাতি গুজরাত ও হিমাচল প্রদেশের বৃহত্তম জাতি - জনতা গঠন করে, যা এই রাজ্যের মোট জনসংখ্যার যথাক্রমে ২৪% এবং ৩০% নিয়ে গঠিত।

ইতিহাস
------

### প্রাথমিক

বর্তমানে গুজরাত রাজ্যে লোকেদের কলি বা ভিল হিসাবে চিহ্নিত করতে ঐতিহাসিকভাবে কিছু অসুবিধা হয়েছে। সমাজবিজ্ঞানী অরবিন্দ শাহের মতে, ওই অঞ্চলের পাহাড়ে এই দুই সম্প্রদায়ের সহাবস্থান ছিল ও আজও তাদের পরিচয় নিয়ে বিভ্রান্তি রয়েছে, যা নিশ্চিত পরিচয় জানতে যথেষ্ট সহায়ক নয়, কলিদের নিয়ে "খুব কমই আধুনিক, নিয়মতান্ত্রিক, নৃতাত্ত্বিক, সমাজতাত্ত্বিক বা ঐতিহাসিক গবেষণা" রয়েছে। মধ্যযুগীয় সময়ের সূত্রগুলি থেকে জানা যায় যে, কলি শব্দটি সাধারণভাবে অনাচারী লোকেদের জন্য প্রয়োগ করা হয়েছিল, যখন ব্রিটিশ ঔপনিবেশিক গবেষণাগুলোতে এটিকে বিভিন্ন সম্প্রদায়ের জন্য একটি অস্পষ্ট সমষ্টিগত বিশেষ্য হিসাবে বিবেচনা করেছিল যাদের একমাত্র সাধারণ বৈশিষ্ট্য ছিল যে তারা কুনবিদের থেকে নিকৃষ্ট ছিল।

কলি জনগোষ্ঠীর প্রমাণ অন্তত পঞ্চদশ শতাব্দী থেকে বিদ্যমান, যখন বর্তমান গুজরাত অঞ্চলের শাসকরা তাদের সর্দারদের লুঠেরা, ডাকাত ও জলদস্যু বলে অভিহিত করেছিলেন।

তথ্যসূত্র
---------

1. ↑  "Koli community hopeful of getting ST tag in Karnataka - Times of India"। *The Times of India*। সংগ্রহের তারিখ ২০১৯-০৪-০৮।
2. ↑  "Odisha - List of Scheduled Tribes" (পিডিএফ)। *ST & SC Development, Minorities & Backward Classes Welfare Department Government of Odisha*। ১৯ আগস্ট ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ মে ২০২১।
3. ↑  "Jammu and Kashmir BJP in favour of reservation for people living along international border"। *The New Indian Express*। ২০১৯-০৪-০৮ তারিখে মূল থেকে আর্কাইভ করা। সংগ্রহের তারিখ ২০১৯-০৪-০৮।
4. ↑  Shah 2004।
5. ↑  Minhas, Poonam (১৯৯৮)। *Traditional Trade & Trading Centres in Himachal Pradesh: With Trade-routes and Trading Communities* (ইংরেজি ভাষায়)। Indus Publishing। আইএসবিএন 978-81-7387-080-4।
**খান সাহেব শেখ মোশাররফ হোসেন** হলেন বাংলাদেশের একজন প্রখ্যাত রাজনীতিবিদ ও সমাজ সেবক, যিনি পূর্ব পাকিস্তান প্রাদেশিক আইনসভার সদস্য ছিলেন।

জন্ম ও পারিবারিক পরিচিতি
------------------------

শেখ মোশাররফ হোসেন ছিলেন বাংলাদেশের স্থপতি বঙ্গবন্ধু শেখ মুজিবুর রহমানের চাচা। তার পুত্র শেখ কবির হোসেন বাংলাদেশ প্রাইভেটাইজেশন বোর্ড এবং বাংলাদেশ রেড ক্রিসেন্ট সোসাইটির সাবেক চেয়ারম্যান।

শিক্ষাজীবন
----------

কর্মজীবন
--------

রাজনৈতিক জীবন
-------------

শেখ মোশাররফ হোসেন পূর্ব পাকিস্তান প্রাদেশিক আইনসভার সদস্য ছিলেন।

মুক্তিযুদ্ধে অবদান
------------------

মৃত্যু
------

স্মারক ও স্বীকৃতি
-----------------

জনসেবায় অসাধারণ অবদানের জন্য তৎকালীন ব্রিটিশ সরকার তাকে **খান বাহাদুর** উপাধীতে ভূষিত করেন।

তার নামে টুঙ্গিপাড়া উপজেলায় 'খান সাহেব শেখ মোশাররফ হোসেন স্কুল এ্যান্ড কলেজ' রয়েছে।

আরও দেখুন
---------

তথ্যসূত্র
---------

1. 1 2 3  শেখ মুজিবুর রহমান (জুন ২০১২)। *অসমাপ্ত আত্মজীবনী*। ঢাকা: ইউনিভার্সিটি প্রেস লিমিটেড। আইএসবিএন 978-98-4506-0592।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. 1 2  "এ দেশকে উন্নয়নের শীর্ষে নিয়ে যেতে হলে দেশের মানুষকে সুশিক্ষায় শিক্ষিত করে তুলতে হবে–শেখ কবির হোসেন"। *বিডিফিন্যান্সিয়াল নিউজ২৪.কম অনলাইন*। ২৫ আগস্ট ২০১৭। সংগ্রহের তারিখ ১২ ডিসেম্বর ২০১৭। [*স্থায়ীভাবে অকার্যকর সংযোগ*]
3. ↑  "খান সাহেব শেখ মোশাররফ হোসেন স্কুল এ্যান্ড কলেজে ডিজিটাল ল্যাব উদ্বোধন"। *বিডি২৪লাইভ অনলাইন*। ১৬ ফেব্রুয়ারি ২০১৬। সংগ্রহের তারিখ ১২ ডিসেম্বর ২০১৭। [*স্থায়ীভাবে অকার্যকর সংযোগ*]

বহিঃসংযোগ
---------
**পল্লবী জোশী** (জন্ম: ৪ঠা এপ্রিল ১৯৬৯) হলেন একজন ভারতীয় চলচ্চিত্র এবং টেলিভিশন অভিনেত্রী। তিনি "বিশেষ নির্ণায়ক পুরস্কার (কাহিনী-চিত্র)" বিভাগে জাতীয় চলচ্চিত্র পুরস্কার পেয়েছেন।

পেশা
----

পল্লবী খুব কম বয়সেই মঞ্চ নাটকে অভিনয় শুরু করেছিলেন। তিনি শিশু শিল্পী হিসাবে *বদলা* ও *আদমি সড়ক কা*-এর মতো চলচ্চিত্রে অভিনয় করেছেন। তিনি ১৯৭৯ সালে মুক্তিপ্রাপ্ত *দাদা*-তে একটি অভিনয় অন্ধ শিশুর চরিত্রে অভিনয় করেছেন, যে পরবর্তীতে একজন কুখ্যাত গুন্ডায় পরিণত হয়।

১৯৮০ এবং ১৯৯০-এর দশকে তিনি *রুক্মাবতী কি হাভেলি*, *সুরজ কা সাতবাঁ ঘোড়া*, *তৃষাগ্নি* (১৯৮৮) *বঞ্চিত,* *ভুজঙ্গাইয়ানা দেশাবতারা* (১৯৯১) এবং *রিহাই* চলচ্চিত্রে অভিনয় করেছেন। তিনি *সওদাগর*, *পানাহ*, *তেহেলকা* এবং *মুজরিম*-এর মতো বিশাল বাজেট চলচ্চিত্রে নায়িকার বন্ধু হিসাবে পার্শ্ব চরিত্রে অভিনয় করেছেন। *অন্ধ যুদ্ধ* (১৯৮৮)-এ একজন প্রতিবন্ধী মেয়ে চরিত্রে অভিনয়ের জন্য তিনি "সেরা পার্শ্ব অভিনেত্রী" বিভাগে ফিল্মফেয়ার পুরস্কারের জন্য মনোনীত হয়েছিলেন। তিনি *ওহ ছোকরি* (১৯৯২)-এর ৪১তম জাতীয় চলচ্চিত্র পুরস্কারের একটি বিশেষ নির্ণায়ক পুরস্কার লাভ করেছিলেন। তিনি নয়ডায় অনুষ্ঠিত ৭ম গ্লোবাল ফিল্ম ফেস্টিভ্যালে "এক্সেলেন্স ইন সিনেমা" বিভাগের পুরস্কার পেয়েছিলেন।

পরবর্তীকালে তিনি জি মারাঠির একটি সঙ্গীত বিষয়ক প্রতিযোগিতা *সা রে গা মা পা মারাঠি লি'ল চ্যাম্পস*-এ উপস্থাপনার দায়িত্ব পালন করেছিলেন। তিনি শ্যাম বেনেগালের *দ্য মেকিং অফ দ্য মহাত্মা* (১৯৯৯)-তে কস্তুরবা গান্ধীর চরিত্রে অভিনয় করেছিলেন।

অতঃপর *মি. যোগী*, *ভারত এক খোঁজ*, *জুস্তজু*, *অলপভিরাম*, *মৃগনয়ণী*, *তালাশ* ও *ইমতিহান* এবং তাঁর সর্বাধিক বিখ্যাত দূরদর্শনে প্রচারিত নৌবাহিনী ভিত্তিক যুব টেলিভিশন ধারাবাহিক *আরোহণ*-এর মতো টেলিভিশন ধারাবাহিকে অভিনয় করেছেন। *জুস্তজু* ২০০২ সালে জি টিভিতে প্রচারিত একটি সাপ্তাহিক টেলিভিশন ধারাবাহিক ছিল, এতে তাঁর সাথে আরও অভিনয় করেছিলেন হর্ষ ছায়া এবং অর্পিতা পান্ডে। তিনি মাধবনের সাথে *ইয়ে কাহাঁ আ গয়ে হম* নামে একটি রোমাঞ্চকর চলচ্চিত্রে অভিনয় করেছিলেন, যার চিত্রায়ন হঠাৎ করেই বন্ধ হয়ে যায়।

তিনি রেনুকা শাহানে দ্বারা পরিচালিত *রিতা* নামক একটি মারাঠি চলচ্চিত্র চরিত্রে অভিনয় করেছেন; যেখানে তিনি একটি পার্শ্ব চরিত্রে অভিনয় করেছেন। তিনি একজন অভিনেত্রী হওয়ার পাশাপাশি একজন টেলিভিশন ধারাবাহিক প্রযোজকও। তিনি জি মারাঠিতে প্রচারিত *অসম্ভব* এবং *অনুবন্ধ* নামে দুটি টেলিভিশন ধারাবাহিকের প্রযোজনার কাজ করেছেন।

ব্যক্তিগত জীবন
--------------

তিনি ভারতীয় চলচ্চিত্র নির্মাতা বিবেক অগ্নিহোত্রীর সাথে বিবাহ বন্ধনে আবদ্ধ হয়েছেন এবং তাঁদের দুটি সন্তান রয়েছে। তিনি শিশু অভিনেতা মাস্টার অলঙ্কার (জোশী)-এর বোন।

তথ্যসূত্র
---------

1. ↑  Pallavi Joshi at IAmBuddha.net
2. ↑  "41st National Film Awards"। International Film Festival of India। ১৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩ মার্চ ২০১২।
3. ↑  "41st National Film Awards (PDF)" (পিডিএফ)। Directorate of Film Festivals। ২৯ অক্টোবর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ মার্চ ২০১২।
4. ↑  "Never say die"। Tribune India। সংগ্রহের তারিখ ৯ জুন ২০০২।
5. ↑  "Woman on the prowl"। The Times Of India। সংগ্রহের তারিখ ৩ ফেব্রু ২০০২।
6. ↑  "Man uninterrupted"। Hindustan Times। ২০১৫-০৭-১৫ তারিখে মূল থেকে আর্কাইভ করা। সংগ্রহের তারিখ ২০১৪-০৩-১৯।
7. ↑  "সংরক্ষণাগারভুক্ত অনুলিপি"। ১৭ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০২০।
8. ↑

বহিঃসংযোগ
---------

* ইন্টারনেট মুভি ডেটাবেজে পল্লবী জোশী (ইংরেজি)
**মহেশ** বাঙালি ঔপন্যাসিক শরৎচন্দ্র চট্টোপাধ্যায় রচিত একটি ছোটগল্প।

রচনার প্রেক্ষাপট
----------------

তৎকালীন নদিয়া জেলায় (বর্তমানে চুয়াডাঙ্গা জেলা) কাশীপুর জমিদার বাড়ি নামে একটি জমিদার বাড়ি ছিল। এই বাড়িটিতে বিনয় কুমার চট্টোপাধ্যায় ও মিনায় কুমার চট্টোপাধ্যায় নামে দুইজন জমিদার থাকতেন। এই অঞ্চলে তাদের জমিদারি ছিল। তারা সম্পর্কে শরৎচন্দ্রের মামা হতেন। সেজন্য এখানে শরৎচন্দ্রের আসা-যাওয়া ছিল। শরৎচন্দ্রের মামারা খুবই অত্যাচারী ছিলেন। শরৎচন্দ্র যখন এই বিষয়টি জানতে পারেন তখন তিনি খুবই মর্মাহত হন এবং এই জমিদার বাড়িটিতে বসেই তিনি **মহেশ** নামক গল্পটি রচনা করেন।

কাহিনি সংক্ষেপ
--------------

কাশীপুর গ্রামের দরিদ্র কৃষক গফুর। তার মেয়ে আমিনার সাথে সে কোনরকমে একটি জীর্ণ ঘরে দিন গুজরান করে। তার পরিবারের সদস্য বলতে তারা দুই জন আর মহেশ। সে যে গ্রামে থাকে, সে গ্রামের জমিদার শিববাবু ও তার পণ্ডিত তর্করত্ন তাকে গরুর প্রতি অবহেলার দায়ে অভিযুক্ত করে। তারা গো শব্দের শাস্ত্রীয় ব্যাখ্যা করে গফুরকে বোঝালেও নিজেরা গরুকে খাওয়ার জন্য খড় দিতে অস্বীকার করে। টাকার লোভে গ্রামে গরু চরে বেড়ানোর একমাত্র মাঠ বিক্রি করে দেয়। গল্পের শেষে একটি ঘটনায় মেজাজ হারিয়ে গফুর তার মহেশকে লাঙলের ফলা দিয়ে আঘাত করে মেরে ফেলে, যে মহেশকে সে তার 'ছেলে' বলে অভিহিত করেছিল। এরপর সে গ্রামে থাকা সবকিছু ফেলে ফুলবেড়ের চটকলে কাজ করতে চলে যায়। সে যাবার পথে উপরওয়ালার কাছে যারা মহেশের খাবার ঘাস কেড়ে নিয়েছে, খাবার পানি কেড়ে নিয়েছে, তাদের কসুর মাফ না করার ফরিয়াদ জানায়।

জনপ্রিয় সংস্কৃতিতে
-------------------

২০১৫ সালে বাংলাদেশে গল্পটি অবলম্বনে একটি টেলিভিশন নাটক নির্মিত হয়। নাটকটিতে গফুর চরিত্রে অভিনয় করেছিলেন রাজ্জাক এবং আমেনা চরিত্রে অভিনয় করেছিলেন স্নেহা।

জনপ্রিয় বাংলা অডিওস্টোরির ইউটিউব চ্যানেল গপ্পো মীরের ঠেকে ২ ডিসেম্বর ২০২৩ এই গল্পটি পাঠ করা হয়, যেখানে মহেশের কণ্ঠস্বর দেন সুদীপ মুখার্জি ও আমিনার চরিত্রে কণ্ঠস্বর প্রদান করেন গোধূলি শর্মা।

এছাড়াও স্কুল ছাত্রছাত্রীদের বিভিন্ন ক্লাসের পাঠক্রমে এই গল্পটি অন্তর্ভুক্ত করা হয়েছে।

তথ্যসূত্র
---------

1. ↑  "Bengali's daily life is covered with Sharat Chandra Chattopadhyay – News18 Bangla"। *web.archive.org*। ২০২১-১২-০৫। Archived from the original on ২০২১-১২-০৫। সংগ্রহের তারিখ ২০২৩-০৭-০২। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  Front, News (২০১৭-০৯-১৬)। "শরৎচন্দ্র চট্টোপাধ্যায়:নিপীড়িত মানুষের মুখপাত্র"। *News Front* (ইংরেজি ভাষায়)। সংগ্রহের তারিখ ২০২৩-০৬-৩০।
3. ↑  রুমঃ, নিউজ (২০২১-১২-০২)। "সংস্কারের অভাবে ধ্বংসের পথে কাশিপুর জমিদার বাড়ি | Daily Somoyer Somikoron" (ইংরেজি ভাষায়)। সংগ্রহের তারিখ ২০২৩-০৬-২৯।
4. ↑  "অবহেলায় পড়ে আছে কাশিপুরের জমিদার বাড়ি"। *জাগো নিউজ২৪*। ১৯ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৩০ জুন ২০২৩।
5. ↑  প্রতিবেদক, নিজস্ব (২০২০-০৮-০৭)। "'মহেশ' শান্ত হয়েছিল আঘাতে, 'শান্ত বাবু' সর্বস্বান্ত করবে একালের গফুরকে?"। *Prothomalo*। সংগ্রহের তারিখ ২০২৩-০৭-২১।
6. ↑
**কিষাণ** বা **কিসান** অথবা নাগেসিয়া হল ওড়িশা, পশ্চিমবঙ্গ এবং ঝাড়খণ্ডে বসবাসকারী একটি উপজাতি গোষ্ঠী। তারা ঐতিহ্যবাহী কৃষক এবং খাদ্য সংগ্রহকারী মানুষ। তারা কিষাণ ভাষায় কথা বলে। কিষাণ হল কুরুখের একটি উপভাষা যা ওড়িয়া এবং সম্বলপুরি ভাষার সাথে সম্পর্কিত। এই উপজাতির লোকেরা প্রধানত উত্তর-পশ্চিম ওড়িশা, সুন্দরগড়, ঝাড়সুগুদা এবং সম্বলপুর জেলায় বাস করে। জনগোষ্ঠীর অন্যান্য কিছু অংশ পশ্চিমবঙ্গের মালদা জেলায় এবং পশ্চিম ঝাড়খণ্ডের লাতেহার ও গুমলা জেলায় বাস করে। কিসানদের মোট জনসংখ্যা ৪৬৭,২৮৮

সংস্কৃতি
--------

কিষাণ সম্প্রদায়ের অধিকাংশই এক বিবাহের প্রথা অনুসরন করে, তবে এদের মধ্যে বহুবিবাহেরও প্রচলন আছে। সম্প্রদায়ে *প্রাপ্তবয়স্ক বিবাহ* রীতি অনুসরন করা হয়। একই বংশের মধ্যে বিয়ে করাও নিষিদ্ধ, কারণ তাদের মধ্যে রক্তের সম্পর্ক রয়েছে। যাইহোক, যেহেতু এদের সমাজ পিতৃতান্ত্রিক, তাই মামার মেয়ের সাথে বিবাহের অনুমতি আছে। বিধবাদের পুনর্বিবাহ করার অনুমতি আছে। 

কিষাণ মধ্য ও পূর্ব ভারতের উপজাতীয় গোষ্ঠীর মধ্যে প্রচলিত বিভিন্ন ধরনের বিবাহ প্রথাকে স্বীকৃতি দেয়; যেমন, আলোচনার মাধ্যমে বিয়ে (সংগঠিত বিয়ে), হরনের মাধ্যমে বিয়ে, প্রেমের বিয়ে, অনুপ্রবেশের মাধ্যমে বিয়ে, দত্তক নেওয়ার মাধ্যমে বিয়ে এবং বিনিময়ের মাধ্যমে বিয়ে। এর মধ্যে, আলোচনার মাধ্যমে বিয়ে সবচেয়ে সাধারণ এবং *বেনজা* নামে পরিচিত। এই বিয়েতে বিয়ে করা ব্যক্তির পিতা বা অভিভাবক সঙ্গী নির্বাচন করেন। এসব আলোচনায় গ্রামের প্রধানের পরামর্শ নেওয়া হয়। একটি বিবাহ সফল বলে বিবেচিত হয় যখন দম্পতির একটি সন্তান হয়। ব্যভিচার, পুরুষত্বহীনতা বা নিষ্ঠুরতার ক্ষেত্রে অথবা যদি বিয়ে ঠিকঠাক কাজ না করে সেক্ষেত্রে বিবাহবিচ্ছেদের অনুমতি দেওয়া হয়। বিধবা এবং বিবাহ বিচ্ছেদ করা ব্যক্তির পুনর্বিবাহ অনুমোদিত। একজন বিধবা তার ছোট জামাইকে বিয়ে করতে পারে ও কোনো পুরুষের স্ত্রী বিয়োগ হলে সে ছোট শ্যালিকাকে বিয়ে করতে পারে। 
বৃহত্তর ওড়িয়া সংস্কৃতি এবং আধুনিকায়নের বৃহত্তর প্রভাবে সাম্প্রতিক বছরগুলিতে বিবাহের রীতিগুলি পরিবর্তিত হয়েছে। কনের বাবা এখন কনের বাড়িতে যাওয়ার আগে বরপক্ষকে তার বাড়িতে স্বাগত জানায়। এছাড়াও, আগেকার দিনে বর-কনেকে বরের বাড়িতে নিয়ে যাওয়ার জন্য *পালকি* ব্যবহার হত কিন্তু পরিবর্তে এখন একটি সাইকেল বা রিকশা ব্যবহার করা হয়। বিয়েতে এখন কনের বাড়িতে মাংস ও ভাতের সাথে *হান্ডিয়ার* পরিবর্তে *মহুয়া* মদ পরিবেশন করা হয়। অনুষ্ঠান-পরবর্তী নাচ এবং উদযাপনগুলিতে আগে *মান্দার* ঢাক বাজানো হত, এখন লাউডস্পিকার ব্যবহার করা হয়।

তথ্যসূত্র
---------

1. ↑  "Census of India Website : Office of the Registrar General & Census Commissioner, India". *www.censusindia.gov.in*. Retrieved 30 October 2017.
2. 1 2 3 4  Kishan, Laxman (মে–জুন ২০১৬)। "The Marriage System of the Kishan Tribe of Western Odisha" (পিডিএফ): 72–75।
**আবুল মুজাফফর জালালউদ্দিন ওবায়দুল্লাহ ইবনে ইউনূস ইবনে আহমদ বাগদাদী আযজী হাম্বলি**(**আরবী:ابو المظفر جلال الدین عبید اللہ بن یونس بن احمد بغدادی ازجی حنبلی**)একজন আব্বাসীয় মন্ত্রী এবং শীর্ষস্থানীয় হাম্বলী ফকীহ ছিলেন।

একাডেমিক জীবন
-------------

### শিক্ষক

তিনি আবু হাকিম নেহরওয়ানীর কাছ থেকে ফিকাহ শিক্ষাগ্রহণ করেন। সাদাকা ইবনুল হুসােইন থেতে নীতিশাস্ত্র ও ধর্মতত্ত্ব পড়েছেন। আবুল আ’লা আত্তার(রা.) থেকে রেওয়ায়েত শিক্ষা অর্জন করেন। নসর ইবনে নসর আল-আকবরী ও অন্যান্য মুহাদ্দিসদের থেকে হাদীসের জ্ঞান অর্জন করেন।

### ছাত্র

আবু আল-হাসান কাতিয়ী ও ইবনে দালফ তার থেকে হাদীস বর্ণনা করেছেন। অতঃপর উম্মে নাসিরের গুরু হন। তারপরে তার মর্যাদা আরো বৃদ্ধি পেতে থাকে।

মন্ত্রীত্ব
----------

৮৩ খ্রিষ্টাব্দে আব্বাসীয় শাসক নাসিরের মন্ত্রী হন।এর পরে হামদানের অধিপতি সুলতান তুঘরলের বিরুদ্ধে যুদ্ধ করার জন্য আব্বাসীয় সেনাবাহিনী প্রেরণ করা হয় এবং তিনি নিজেও যুদ্ধে যোগ দেন। উজির ইবনে ইউনূস পরাজিত হন। সেনাবাহিনী দুর্বল হয়ে পড়ে। ইবনে ইউনূসকে আটক করে তোরিজে আনা হয়েছিল, সেখান থেকে তিনি মসুল চলে যান। তারপর গোপনে বাগদাদে চলে আসেন এবং কিছুদিন তার বাড়িতে লুকিয়ে রইলেন।কিছুদিন পরে ইবনুল কাসাব ৯০ খ্রিষ্টাব্দে মন্ত্রী হয়ে গেলে তাকে গ্রেপ্তার করে কারাবন্দী করা হয়। দুই বছর পরে ইবনুল কাসাব মারা যান। ইবনে ইউনূস একটি ভূগর্ভস্থ কক্ষে পালিয়ে আশ্রয় নেন। শেষ বয়স পর্যন্ত সেখানেই বাস করেন। ইবনে নাজ্জার বলেছেন: "তিনি ধর্মতত্ত্বের গভীর জ্ঞানের অধিকারী ছিলেন। তিনি নীতিশাস্ত্রের উপর একটি গ্রন্থও রচনা করেছেন। তিনি বহু বিশিষ্ট আলেম তার কাছ থেকে জ্ঞান অর্জন করেছেন।"

মৃত্যু
------

কথিত আছে যে তিনি সফর মাসে ৫৯৩হিজরি/১১৯৬খ্রিষ্টাব্দে ভূগর্ভস্থ মারা যান।

তথ্যসূত্র
---------

1. ↑  "الناصر لدین اللہ"। *آزاد دائرۃ المعارف، ویکیپیڈیا* (উর্দু ভাষায়)। ২০১৯-১২-২১।
2. ↑  الأمراء بأنباء الوزراءالمكتبة الشاملة. وصل لهذا المسار في 30 أبريل 2016  ওয়েব্যাক মেশিনে আর্কাইভকৃত ৭ জুন ২০১৭ তারিখে
3. ↑  سير أعلام النبلاء الطبقة الحادية والثلاثون ابن يونس  ওয়েব্যাক মেশিনে আর্কাইভকৃত ১৫ মার্চ ২০২০ তারিখে المكتبة الإسلامية. وصل لهذا المسار في 30 أبريل 2016
**রশিদ খলিল ইব্রাহিম তালহা খলিল আল হুতি** (আরবি: راشد الحوطي, ইংরেজি: Rashed Al-Hooti; ২৪ ডিসেম্বর ১৯৮৯; **রশিদ আল হুতি** নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব রিফফা এবং বাহরাইন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।

২০০৮–০৯ মৌসুমে, বাহরাইনী ক্লাব পূর্ব রিফফার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; পূর্ব রিফফার হয়ে ছয় মৌসুম অতিবাহিত করার পর ২০১৪–১৫ মৌসুমে তিনি রিফফায় যোগদান করেছেন।

রশিদ ২০১০ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৭৪ ম্যাচে অংশগ্রহণ করেছেন।

প্রারম্ভিক জীবন
---------------

রশিদ খলিল ইব্রাহিম তালহা খলিল আল হুতি ১৯৮৯ সালের ২৪শে ডিসেম্বর তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১০ সালের ১৯শে সেপ্টেম্বর তারিখে, ২০ বছর, ৮ মাস ও ২৬ দিন বয়সে, বাম পায়ে ফুটবল খেলায় পারদর্শী রশিদ জর্ডানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি জর্ডান ২–০ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে রশিদ সর্বমোট ১১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৮ ডিসেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাহরাইন | ২০১০ | ১১ | ০ |
| ২০১১ | ৯ | ০ |
| ২০১২ | ৮ | ০ |
| ২০১৩ | ১০ | ০ |
| ২০১৪ | ১০ | ০ |
| ২০১৫ | ৯ | ০ |
| ২০১৬ | ৩ | ০ |
| ২০১৯ | ৩ | ০ |
| ২০২০ | ২ | ০ |
| ২০২১ | ৯ | ০ |
| সর্বমোট | ৭৪ | ০ |

তথ্যসূত্র
---------

1. ↑  "Bahrain Squad 2011 Asian Cup"। *Sportal.com.au*। ২০১১-০৬-২২ তারিখে মূল থেকে আর্কাইভ করা। সংগ্রহের তারিখ ২০১১-০১-১১।
2. ↑  Strack-Zimmermann, Benjamin (১৯ সেপ্টেম্বর ২০১০)। "Jordan vs. Bahrain (2:0)"। *National Football Teams*। সংগ্রহের তারিখ ২৪ নভেম্বর ২০২১।

বহিঃসংযোগ
---------

* সকারওয়েতে রশিদ আল হুতি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে রশিদ আল হুতি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে রশিদ আল হুতি (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে রশিদ আল হুতি (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে রশিদ আল হুতি (ইংরেজি) উইকিউপাত্তে এটি সম্পাদনা করুন
**পুরুম** হল মণিপুরের একটি আদি অধিবাসী। তারা এখন উল্লেখযোগ্য (বা আগেও ছিল) কারণ তাদের বিবাহ ব্যবস্থা চলমান পরিসংখ্যানগত এবং নৃতাত্ত্বিক বিশ্লেষণের বিষয়; বুখলার বলেছেন যে "তারা সম্ভবত নৃবিজ্ঞানে সবচেয়ে বেশি বিশ্লেষণ করা সমাজ"। পুরুম শুধুমাত্র নির্বাচিত *সিব* (নৃবিজ্ঞানের শৃঙ্খলায় প্রযুক্তিগত শব্দ) ছাড়া বিবাহ করে না; *সিবের* ঐতিহ্যগত রীতিনীতি দেখে তাকে অনুমোদন দেওয়া হয়।
পুরুমেরা পাঁচটি *সিবে* বিভক্ত, যথা, মারিম, মাকান, খেয়াং, থাও এবং পারপা। তাদের কোন নিজস্ব কেন্দ্রীয় শাসন ব্যবস্থা নেই।

১৯৩১ সালের ভারতের জনপরিসংখ্যান অনুসারে, পুরুমদের মধ্যে ১৪৫ জন পুরুষ এবং ১৫৮ জন মহিলাকে পাওয়া গিয়েছিল, সবাই তাদের পূর্বপুরুষের উপজাতি ধর্ম পালন করত; ১৯৩৬ সালে তাদের সংখ্যা ছিল ৩০৩ জন, কিন্তু ১৯৫১ সালের জনগণনায় তাদের সংখ্যা ছিল মাত্র ৪৩ জন।

পুরুম পরিবার
------------

লুফো, লুফেং, মিসাও এবং নিথাম গোষ্ঠী মারিম এবং মাকান পরিবারের অন্তর্গত। এই গোষ্ঠীগুলি সময়ের সাথে সাথে মণিপুরের অন্যান্য উপজাতিতে মিশে গিয়েছিল, এবং মণিপুর, মিজোরাম, আসাম এবং মেঘালয়ে কুকি উপজাতি হিসাবে স্বীকৃত হয়েছিল। থাদু কুকিদের মধ্যে এরা মিলহিম বা মেরিয়ম নামে পরিচিত, যার অর্থ মারিমের মতই। তাদের মধ্যে কিছু মণিপুরের কোম উপজাতিতেও (কোমরেম) পাওয়া যায়। পুরুম উপজাতি, আইমল, চিরু, কইরেং, কম খারাম এবং চোথে উপজাতির খুব কাছাকাছি। তাদের রীতিনীতি, সংস্কৃতি এবং ভাষা একই রকম, বলা হয় যে সবই খুরপুই গুহা থেকে এসেছে।

বসতি
----

তারা বর্তমানে কাংপোকপি জেলার সাইকুল মহকুমার পুরুম লিকলিতে বসবাস করে।

ভাষা
----

পুরুম শব্দটি একটি স্থান, একটি ভাষা এবং উপজাতি বোঝাতে ব্যবহৃত হয়। পুরুমরা যে ভাষায় কথা বলা হয় সেটি মেইতেই ভাষা থেকে প্রভাবিত হওয়ার অনেক চিহ্ন দেখা যায়, বিশেষ করে শব্দতালিকায়। ভাষাটি তিব্বতী পরিবারের অন্তর্গত এবং বেশিরভাগ বৈশিষ্ট্যতেই মিটেইলন (মেইতেই ভাষা) এবং মণিপুরে কথিত অন্যান্য কুকি-চিন গোষ্ঠীর ভাষার সাথে খুব মিল। তাদের নিজস্ব লিপি নেই। তারা বর্তমানে লেখার জন্য রোমান লিপি ব্যবহার করে।

ধর্ম ও উৎসব
-----------

পুরুম পূর্বপুরুষের উপাসনা করে এবং মহাবিশ্বকে নিয়ন্ত্রণকারী সর্বোচ্চ দেবতায় বিশ্বাস করে। তারা ঐতিহ্যবাহী গৃহ দেবতা কাচোপুই কাচোলাই "সানামাহি" এবং মেইতেইদের মতো লেইমারেল পূজা করে। এছাড়া তারা তাদের ঐতিহ্যবাহী দেবতা নুংজোম্বারও পূজা করে।

ফু হংবা হল মে মাসে পালিত ঐতিহ্যবাহী উৎসব যেটি মাঠে বীজ বপনের ঠিক আগে হয়। পান্থং দোই থৌরি খারি হল প্রতি বছর জানুয়ারি মাসে অনুষ্ঠিত একটি ধর্মীয় অনুষ্ঠান। গ্রামবাসীরা ঈশ্বরের কাছে প্রার্থনা করে যাতে তারা কলেরা, উদরাময় ইত্যাদি রোগ থেকে রক্ষা পায় এবং পশুপাখি থেকেও রক্ষা পায়।

তথ্যসূত্র
---------

1. ↑  "Census of India"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Buchler, I. R. (১৯৬৯)। *Game theory in the behavioural sciences*। Pittsburgh University Press। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  White, H. C. (১৯৬৩)। *An anatomy of kinship*। Prentice=-Hall। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2  Needham, R. (১৯৫৮)। "A structural analysis of Purum society"। *American Anthropologist*। **60** (1): 75–101। ডিওআই:10.1525/aa.1958.60.1.02a00080 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. 1 2 3  "PURUM DOCUMENTATION"। *SCHEME FOR PROTECTION AND PRESERVATION OF ENDANGERED LANGUAGES*। সংগ্রহের তারিখ ৪ মার্চ ২০২২।

বহিঃসংযোগ
---------

* ওয়েব্যাক মেশিনে আর্কাইভকৃত ২৮ আগস্ট ২০১৯ তারিখে
*
**কাজী জাফরউল্লাহ** একজন বাংলাদেশি রাজনীতিবিদ, শিল্পপতি ও বাংলাদেশ আওয়ামী লীগের সর্বোচ্চ নীতিনির্ধারণী কমিটি সভাপতিমণ্ডলীর সদস্য। তিনি ২০০১ সালের জাতীয় সংসদ নির্বাচনে তৎকালীন ফরিদপুর-৫ আসন থেকে সংসদ সদস্য নির্বাচিত হন।

প্রারম্ভিক জীবন
---------------

জাফরউল্লাহ ১৯৪৯ সালের ১ মার্চ ফরিদপুর জেলার ভাঙ্গা উপজেলায় জন্মগ্রহণ করেন। তার পিতা কাজী মাহাবুব উল্লাহ ছিলেন বৃহত্তর ফরিদপুর অঞ্চলের বিশিষ্ট ব্যবসায়ী, দানবীর ও সমাজসেবক। তার মাতার নাম বেগম জেবুন্নেসা। তার চাচা ডা. কাজী আবু ইউসুফ ছিলেন আওয়ামীলীগ নেতা এবং ফরিদপুর ৫ আসনের সাবেক সংসদ সদস্য। জাফরউল্লাহ সেইন্ট গ্রেগরী উচ্চ বিদ্যালয় থেকে ১৯৬৪ সালে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করে ঢাকা বিশ্ববিদ্যালয় থেকে স্নাতক ও স্নাতকোত্তর ডিগ্রী অর্জন করেন।

১৯৭৫ সালে সপরিবারে বঙ্গবন্ধু হত্যার পরে ১৯৮১ সালে শেখ হাসিনার স্বদেশ প্রত্যাবর্তনের পর তার চাচা ডা. কাজী আবু ইউসুফের নির্দেশে তিনি আওয়ামীলীগের রাজনীতিতে স্বকীয় হন।

রাজনৈতিক জীবন
-------------

১৯৭৫ সালে সপরিবারে বঙ্গবন্ধু হত্যার পর ১৯৮১ সালে শেখ হাসিনার স্বদেশ প্রত্যাবর্তনের পরেই জাফরউল্লাহ আওয়ামী লীগের রাজনীতিতে প্রবেশ করেন।

জাফরউল্লাহ ২০০১ সালের জাতীয় সংসদ নির্বাচনে আওয়ামী লীগের মনোনয়নে তৎকালীন ফরিদপুর-৫ আসন থেকে সংসদ সদস্য নির্বাচিত হন। ২০১৪ ও ২০১৮ সালের একাদশ জাতীয় সংসদ নির্বাচনে একই ফরিদপুর-৪ আসনে আওয়ামী লীগ সমর্থিত প্রার্থী হিসেবে নৌকা প্রতীক নিয়ে প্রতিদ্বন্দ্বীতা করে স্বতন্ত্র প্রার্থী মজিবুর রহমান চৌধুরীর কাছে পরাজিত হন।

২০১৬ সালের ২৩ অক্টোবর আওয়ামী লীগের ২০তম জাতীয় সম্মেলনে জাফরউল্লাহ সর্বোচ্চ নীতিনির্ধারণী কমিটি সভাপতিমন্ডলীর সদস্য হিসেবে নির্বাচিত হন। এছাড়াও তিনি আওয়ামীলীগের স্থানীয় সরকার ও সংসদীয় মনোনয়ন বোর্ডের সদস্য। বর্তমানে তিনি বাংলাদেশ আওয়ামী লীগের ৩নং প্রেসিডিয়াম সদস্য হিসেবে দায়িত্ব পালন করছেন।

ব্যক্তিগত জীবন
--------------

জাফরউল্লাহ ব্যক্তিগত জীবনে নিলুফার জাফরের সাথে বিবাহ বন্ধনে আবদ্ধ হন। নিলুফার জাফর, ২০০৮ সালের জাতীয় সংসদ নির্বাচনে ফরিদপুর-৪ আসন থেকে আওয়ামী লীগের মনোনয়নে সংসদ সদস্য নির্বাচিত হন। ২০১৬ সালে প্রকাশ হওয়া পানামা পেপারসে এই দম্পতির নাম প্রকাশিত হয়েছিল এবং ব্রিটিশ ভার্জিন আইল্যান্ডে অফসোর কোম্পানি রয়েছে বলে তখন পানামা পেপারসে উল্লেখ করা হয়।

তথ্যসূত্র
---------

1. 1 2  "সভাপতিমণ্ডলীর সদস্য হলেন যারা"। *সমকাল*। ১৫ ডিসে ২০১৮। সংগ্রহের তারিখ ১৫ ডিসে ২০১৮।
2. 1 2  "Begum Zebunnessa and Kazi Mahbubullah Janakalyan Trust."। *Lha Charitable Trust*। সংগ্রহের তারিখ ১৫ ডিসে ২০১৮।
3. 1 2 3  "হেভিওয়েট প্রার্থী জাফরউল্লাহর পথের কাঁটা নিক্সন চৌধুরী"। *Jugantor*। সংগ্রহের তারিখ ১৫ ডিসে ২০১৮।
4. ↑  "Bangladeshis not outside Panama Papers"। *The Daily Observer*। সংগ্রহের তারিখ ২০১৬-০৪-০৭।
**মোঃ গোলাম মোস্তফা বিশ্বাস** চাঁপাইনবাবগঞ্জ জেলার রহনপুরে (প্রসাদপুর) জন্মগ্রহণকারী সংসদীয় আসন চাঁপাইনবাবগঞ্জ-২ আসনের রাজনীতিবিদ। তিনি রহনপুর পৌরসভার দুইবারের নির্বাচিত সাবেক মেয়র এবং বর্তমানে বাংলাদেশের ১০ম জাতীয় সংসদের নির্বাচনী এলাকা চাঁপাইনবাবগঞ্জ-২-এর নির্বাচিত সংসদ সদস্য।

ব্যক্তিগত জীবন
--------------

গোলাম মোস্তফা বিশ্বাস চাঁপাইনবাবগঞ্জ-২ আসনের ঐতিহ্যবাহী রাজনৈতিক পরিবার বিশ্বাস পরিবারে জন্মগ্রহণ করেন । তিনি অত্র এলাকার সপ্তম জাতীয় সংসদ নির্বাচন, জুন ১৯৯৬ বাংলাদেশ আওয়ামী লীগ মনোনীত প্রার্থী ও গোমস্তাপুর উপজেলার সাবেক চেয়ারম্যান বীর মুক্তিযোদ্ধা মরহুম আব্দুল খালেক বিশ্বাস এর সন্তান। মরহুম আব্দুল খালেক বিশ্বাসের পরিবারে সাতটি সন্তানের জন্ম হয়। পাঁচ মেয়ে ও দুই ছেলে।গোলাম মোস্তফা বিশ্বাস ভাই-বোনদের মধ্যে দ্বিতীয়। তার ছোট ভাই গোলাম রাব্বানী বিশ্বাস রহনপুর পৌরসভার সাবেক মেয়র ও রহনপুর পৌর আওয়ামীলীগের সাধারণ সম্পাদক। পারিবারিক সূত্রে তিনি রাজনিতিতে যোগদান করেন। ১৯৭৮ সাল থেকে তিনি আওয়ামী রাজনীতির সাথে যুক্ত,গোলাম মোস্তফা বিশ্বাস জীবনে বহুবার রাজনৈতিক মামলাই দীর্ঘ সময় কারাভোগ করেন। তিনি রাষ্ট্রবিজ্ঞানে মাষ্টার্স সম্পন্ন করেন এবং আঈন বিষয়েও পড়াশোনা করেছেন।

রাজনৈতিক জীবন
-------------

১৯৭৮ সালে পারিবারিক ভাবে বাংলাদেশ ছাত্রলীগে অংশগ্রহণ। ১৯৮০ নির্বাচিত কমন রুম সম্পাদক, রহনপুর এ, বি বিদ্যালয় ছাত্র সংসদ। ১৯৮১ নির্বাচিত এ, জি. এস রহনপুর এ,বি বিদ্যালয় ছাত্র সংসদ। ১৯৮১ সাধারণ সম্পাদক, রহনপুর ইউনিয়ন শাখা ছাত্রলীগ। ১৯৮৫ সাধারণ সম্পাদক, রহনপু ই, আ কলেজ শাখা ছাত্রলীগ। ১৯৮৫ আহবায়ক, গোমস্তাপুর উপজেলা শাখা ছাত্রলীগ। ১৯৮৬ সাধারণ সম্পাদক, গোমস্তাপুর উপজেলা শাখা ছাত্রলীগ। ১৯৮৬ সদস্য, বাংলাদেশ ছাত্রলীগ জাতীয় পরিষদ। ১৯৮৬ সহ- সভাপতি চাঁপাইনবাবগঞ্জ জেলা শাখা ছাত্রলীগ। ১৯৮৮ নির্বাচিত জি, এস, রহনপুর ই, আ কলেজ ছাত্র সংসদ। ১৯৮৯ নির্বাচিত ভি, পি, রহনপুর ই, আ কলেজ ছাত্র সংসদ। ১৯৯৩ সাধারণ সম্পাদক, গোমস্তাপুর উপজেলা শাখা আওয়ামী যুবলীগ। ১৯৯৩ সহ- সভাপতি, চাপাইনবাবগঞ্জ জেলা শাখা আওয়ামী যুবলীগ। ১৯৯৭ সভাপতি (কারাধীন অবস্থায়), গোমস্তাপুর উপজেলা শাখা আওয়ামী যুবলীগ। ২০০৪ সাধারণ সম্পাদক, গোমস্তাপুর উপজেলা শাখা আওয়ামীলীগ। ২০০৫ সদস্য, চাপাইনবাবগঞ্জ জেলা আওয়ামীলীগ। ২০১৫ যুগ্ন সম্পাদক, চাপাইনবাবগঞ্জ জেলা আওয়ামীলীগ।

তিনি ২০১৪ সালের সাধারণ নির্বাচনে চাঁপাইনবাবগঞ্জ জেলায় অবস্থিত জাতীয় সংসদের ৪৪নং আসন চাঁপাইনবাবগঞ্জ-২ থেকে সদস্য নির্বাচিত হন। এর পূর্বে তিনি রহনপুর পৌরসভার চেয়ারম্যান ছিলেন।

আরও দেখুন
---------

* আব্দুল ওদুদ
* গোলাম রব্বানি
* বাংলাদেশের সংসদ সদস্য
* বাংলাদেশ আওয়ামী লীগ

তথ্যসূত্র
---------

1. ↑  "গোলাম মোস্তফা বিশ্বাস এমপি মানবাধিকার পদকে ভূষিত"। *banglapost24*। ১৭-০৩-১৬। সংগ্রহের তারিখ 2016-03-31।  এখানে তারিখের মান পরীক্ষা করুন: `|তারিখ=` (সাহায্য)
2. ↑  "ভোলাহাটে বিভিন্ন উন্নয়ন প্রকল্পের উদ্বোধন করলেন এমপি গোলাম মোস্তফা বিশ্বাস"। *চাঁপাইনবাবগঞ্জ নিউজ*। ১৭-০৩-১৬। সংগ্রহের তারিখ 2016-03-31।  এখানে তারিখের মান পরীক্ষা করুন: `|তারিখ=` (সাহায্য)
3. ↑  "গোমস্তাপুর উপজেলা"। *মুহাঃ গোলাম মোস্তফা বিশ্বাস*। মন্ত্রিপরিষদ বিভাগ, এটুআই, বিসিসি ও বেসিস। সংগ্রহের তারিখ ২০১৬-০৩-৩১। [*স্থায়ীভাবে অকার্যকর সংযোগ*]
4. ↑  "Constituency 44\_10th\_Bn"। বাংলাদেশ সংসদ। সংগ্রহের তারিখ ২০১৬-০৩-৩১।
5. ↑  "বাংলাদেশ জাতীয় তথ্য বাতায়ন / রাজশাহী বিভাগ"। *মুহাঃ গোলাম মোস্তফা বিশ্বাস*। রাজশাহী বিভাগীয় কমিশনার। সংগ্রহের তারিখ ২০১৬-০৩-৩১। [*স্থায়ীভাবে অকার্যকর সংযোগ*]
***জীবন জিজ্ঞাসা*** হল একটি জনপ্রিয় বাংলা চলচ্চিত্র যা পরিচালনা করেন পীযূষ বসু। এই চলচ্চিত্রটি ১৯৭১ সালে বি. এম. ডি. মুভিজ প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন শ্যামল মিত্র। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী, সুলতা চৌধুরী, তরুণ কুমার।

কাহিনী
------

ইন্দ্র একজন অতি পরিচিত ধনী, অহংকারী ব্যক্তি। তার শৈশব তার পিসিমার সাথে কাটিয়েছেন। তার পিসিমা তার একমাত্র অভিভাবক। রাধা নামে একটি মেয়ে তার পিসিমার সাথে থাকে। ইন্দ্র এবং রাধা দুজনেই একে অপরকে খুব পছন্দ করেন। তারা দীর্ঘ সময় একসাথে কাটিয়েছে এবং এভাবে ভাল বন্ধু এবং তারপর প্রেমিক হয়ে উঠেছিল। কিন্তু ইন্দ্র যখন 'ল' পাশ জন্য ইংল্যান্ড যায় তখন রাধা গর্ভবতী হয়ে পড়েন ।তিনি বুঝতে পারেন যে এটি তাদের প্রেমের প্রতীক, কিন্তু সে কখনোই কাউকে এ সম্পর্কে কথা বলেনি। একদিন ইন্দ্রের পিসিমা রাধার গর্ভধারণের কথা জানতে পারেন। পিসিমা তাকে পুরো বিষয়টি প্রকাশ করার জন্য জোর দিয়েছিলেন কিন্তু রাধা চুপ করে ছিলেন। তারপর রাধা ইন্দ্রের সাথে যোগাযোগ করার চেষ্টা করে কিন্তু তা করতে ব্যর্থ হয়। তাই সে খুব অপ্রীতিকর অবস্থায় তার বাচ্চা জন্ম দেয় কিন্তু তার দারিদ্র্যের কারণে তার বাচ্চা খুব খারাপ চিকিৎসা পায়। শিশুটির অবস্থা খারাপের দিকে যাচ্ছিল এবং তারপর শিশুটি আর বেশি দিন বাঁচেনি। তারপরে সে পতিতালয়ে গিয়ে খুনের অভিযোগের মুখোমুখি হয়। বিচার প্রক্রিয়া চলাকালীন ইন্দ্র তাকে চিনতে পারে এবং তারপর তাকে সাহায্য করে।

শ্রেষ্ঠাংশে
-----------

* উত্তম কুমার
* সুপ্রিয়া চৌধুরী
* মন্টু ব্যানার্জী
* অসীম চক্রবর্তী
* সুলতা চৌধুরী
* সুনন্দা দাসগুপ্ত
* রাজলক্ষ্মী দেবী
* তরুণ কুমার
* চিন্ময় রায়

তথ্যসূত্র
---------

1. 1 2  "Jiban Jijnasa | জীবন জিজ্ঞাসা | Bengali Movie | Full HD | Uttam Kumar, Supriya Devi" (মারাঠি ভাষায়)। [*স্থায়ীভাবে অকার্যকর সংযোগ*]
2. ↑  "৪১ বছর পরেও যেন 'চৌরঙ্গী'-র মোড়ে ঠায় দাঁড়িয়ে 'ছদ্মবেশী' 'সন্ন্যাসী রাজা'"। *Bitarka | বিতর্ক* (ইংরেজি ভাষায়)। ২০২১-০৭-২৪। সংগ্রহের তারিখ ২০২১-০৯-২০।

বহিঃসংযোগ
---------

* ইন্টারনেট মুভি ডেটাবেজে *জীবন জিজ্ঞাসা*  (ইংরেজি)